JY LEES NOU Local is lekker, bewys SA sjef wat in Frankryk Michelin-ster kry
Dis vir enige sjef die hoogste prestasie as sy restaurant met ’n Michelin-ster bekroon word, en Jan Hendrik van der Westhuizen is geen uitsondering nie
A photo posted by Jan Hendrik van der Westhuizen (@janhendrik2016) on Feb 1, 2016 at 7:13am PST
Dié Suid-Afrikaner bestuur sy eie restaurant, Jan, in Nice, Frankryk, en is Maandag met ’n Michelin-ster beloon vir sy smullekker geregte wat Franse kookkuns met eg Suid-Afrikaanse gunstelinge soos biltong en mosbolletjies kombineer.
A photo posted by Jan Hendrik van der Westhuizen (@janhendrik2016) on Oct 31, 2015 at 10:13am PDT
Die gesogte Michelin-sterre word jaarliks toegeken en dié restaurant is een van net 52 wat vanjaar ’n ster gekry het. Luidens berigte is Jan die eerste Suid-Afrikaner wat ’n Michelin-ster ontvang. Ander sjefs wat spog met dié sterre is onder andere die Britse sjef Gordon Ramsay. Lees ook: Vier spyskaarte wat jou Valentyn sal laat swymel Die restaurant het in 2013 geopen en Condé Nast Traveller het dit verlede jaar as een van die beste restaurante ter wêreld aangewys, veral danksy die gesonde geregte wat hulle voorsit. Besoekers kan na ’n eg Suid-Afrikaanse ervaring uitsien: van pampoentert en malvapoeding tot viskerrie is op die spyskaart.
Lees ook: Tien heerlike pannekoekresepte vir internasionale pannekoekdag
Jan vertel kleintyd was hy mal oor melkkos en sy ouma se kos het hom aangespoor; dis hoekom hy eerder in die kombuis werskaf as op die familie se melkplaas in Mpumalanga. Melkkos het hom ook ’n idee gegee vir ’n lekkerny wat Suid-Afrikaanse en Franse kos kombineer: die melkkos-makrolletjie!
Tog sal jy jou hand diep in jou sak moet steek as jy in Nice malvapoeding wil eet: ’n Ete vir twee sal jou omtrent R1 800 uit die sak jaag.
Vier spyskaarte wat jou Valentyn sal laat swymel
Kyk: Juanita du Plessis verklap haar stoutste oomblik en geheime talent